krs K 


TIL AKTIONÆRERNE I H. LUNDBECK A/S 


INDKALDELSE TIL ORDINÆR GENERALFORSAMLING 


Der indkaldes herved til ordineer generalforsamling i H. Lundbeck A/S: 


tirsdag den 24. marts 2020 kl. 10:00 


Den ordinzere generalforsamling afholdes p& selskabets adresse: 


Dagsorden 


H. Lundbeck A/S, Ottiliavej 9, 2500 Valby 


I overensstemmelse med vedtægternes punkt 8.1 er dagsordenen som følger: 


1. Bestyrelsens beretning om selskabets virksomhed i det forløbne ár. 

2; Fremlæggelse af årsrapport til godkendelse. 

3: Beslutning om anvendelse af overskud eller dækning af underskud i henhold til den godkendte årsrap- 
port. 


4. Valg af bestyrelse. 


5. Godkendelse af vederlag til bestyrelsen for det indeværende regnskabsår. 
6. Valg af én eller to statsautoriserede revisorer. 
7. Eventuelle forslag fra aktionærer eller bestyrelse: 

7.1. Forslag fra bestyrelsen om at bemyndige bestyrelsen til at lade selskabet erhverve egne aktier. 

7.2. Forslag fra bestyrelsen om at vedtage en vederlagspolitik for bestyrelse og direktion. 

7.3. Forslag fra bestyrelsen om at bemyndige bestyrelsen til at forøge selskabets aktiekapital. 

7.4. Forslag fra bestyrelsen om, at der i den almindelige dagsorden for den ordinære generalforsamling 
indføjes et pkt. vedrørende godkendelse af vederlagsrapporten, og at pkt. 8.1 i vedtægterne dermed 
ændres. 

7.5 Forslag fra bestyrelsen om at bemyndige dirigenten til at anmelde de pa den ordinære generalforsam- 


ling vedtagne beslutninger til Erhvervsstyrelsen. 


8. Eventuelt. 


Fuldstzendige forslag 


Ad dagsordenens punkt 1: 





Bestyrelsen indstiller, at beretningen tages til efterretning. 


Ad dagsordenens punkt 2: 





Bestyrelsen indstiller, at årsrapporten godkendes. 


Ad dagsordenens punkt 3: 


Bestyrelsen foreslår, at der for regnskabsåret 2019 udbetales et udbytte på 31% af årets nettoresultat sva- 
rende til DKK 4,10 pr. aktie eller et samlet udbytte på DKK 816 millioner. 


Ad dagsordenens punkt 4: 





H. Lundbeck A/S' bestyrelse ønskes sammensat af personer, der tilsammen besidder de nødvendige finan- 
sielle, farmaceutiske og internationale kompetencer til på bedst mulig vis at varetage selskabets og dermed 
aktionærernes interesser under hensyntagen til selskabets øvrige interessenter. Bestyrelsens væsentligste 
opgaver er at fastlægge H. Lundbeck A/S' overordnede strategi, opstille konkrete mål for selskabets direktion 
samt sikre, at direktionens medlemmer har de rette kompetencer. 


For en mere detaljeret beskrivelse af bestyrelsens ønskede kompetencer henvises til selskabets hjemmeside: 
www.lundbeck.com > About us > Corporate Governance. 





Generalforsamlingsvalgte bestyrelsesmedlemmer vælges eller genvælges hvert ar, og valgperioden for den 
siddende bestyrelse udløber således i forbindelse med denne generalforsamling. Bestyrelsen foreslår genvalg 
af følgende generalforsamlingsvalgte bestyrelsesmedlemmer: Lars Søren Rasmussen, Lene Skole-Sørensen, 
Lars Erik Holmqvist, Jeffrey Berkowitz, Henrik Andersen og Jeremy Max Levin. Bestyrelsen forventer at vælge 
Lars Søren Rasmussen som formand og at vælge Lene Skole-Sørensen som næstformand for bestyrelsen. 


Det er bestyrelsens vurdering, at de foreslåede kandidater tilsammen besidder den nødvendige faglige og 
internationale erfaring til at sikre selskabets position som en ledende global farmaceutisk virksomhed med 
fokus på forskning og udvikling inden for hjernesygdomme. Det er desuden bestyrelsens opfattelse, at besty- 
relsens størrelse er hensigtsmæssig i forhold til selskabets behov og ambitionen om at sikre en konstruktiv 
debat og effektiv beslutningsproces. Der er ved udvælgelse af kandidater taget hensyn til diversitet. 


Det anbefales i Anbefalinger for god Selskabsledelse, at mindst halvdelen af de på den ordinære generalfor- 
samling valgte bestyrelsesmedlemmer er uafhængige af selskabet. Lars Søren Rasmussen, Jeremy Max Levin, 
Jeffrey Berkowitz og Henrik Andersen opfylder kriterierne for uafhængighed. Lene Skole-Sørensen og Lars 
Erik Holmqvist betragtes som afhængige i kraft af deres aktiviteter i Lundbeckfonden. I tilfælde af, at de 
foreslåede kandidater vælges til bestyrelsen, vil bestyrelsen leve op til anbefalingen om uafhængighed som 
defineret i Anbefalinger for god Selskabsledelse. 


Følgende personer blev i 2018 valgt til bestyrelsen som medarbejderrepræsentanter i en fireårig periode i 
overensstemmelse med selskabslovens bestemmelser: Ludovic Tranholm Otterbein, Henrik Sindal Jensen og 
Rikke Kruse Andreasen. 


De kandidater, der er foreslået til at blive valgt til bestyrelsen pa den ordinære generalforsamling, har følgende 
baggrund: 


Lars Søren Rasmussen 

Lars Søren Rasmussen, BSc Engineering, MBA, født 31. marts 1959, dansk statsborger. Han blev indstillet til 
valg til H. Lundbeck A/S' bestyrelse pa den ordinzere generalforsamling i 2013. Han er formand for H. Lundbeck 
A/S' Vederlags- & Nomineringskomité samt medlem af H. Lundbeck A/S' Revisionskomité. 


Lars Søren Rasmussen har betydelig ledelsesmæssig erfaring inden for global medtech. Lars Søren Rasmussen 
har senest veeret administrerende direktor for Coloplast A/S fra 2008 til 2018 og var medlem af selskabets 
direktion fra 2001. Under sin ansættelse i Coloplast havde Lars Søren Rasmussen koncernansvar for en række 
forskellige funktioner, herunder globalt salg, innovation og produktion. Disse ansvarsomrader blev varetaget 
med base i såvel Danmark som USA. Lars Søren Rasmussen fratrådte sin stilling som administrerende direktor 
for Coloplast A/S pr. 4. december 2018 og tiltradte som formand for bestyrelsen i Coloplast A/S med virkning 
fra 5. december 2018. 


Lars Søren Rasmussens særlige kompetencer i forbindelse med bestyrelsesarbejdet i H. Lundbeck A/S er hans 
erfaring med topledelse samt hans viden om effektivisering og internationalisering. 


Lars S@ren Rasmussen er formand for bestyrelsen i Coloplast A/S, formand for bestyrelsen i AMBU A/S, for- 
mand for bestyrelsen i Igenomix S.L. og medlem af bestyrelsen i Demant A/S. 


Lene Skole-Sorensen 

Lene Skole-Sgrensen, BCom Finance, født 28. april 1959, dansk statsborger. Hun blev indstillet til valg til H. 
Lundbeck A/S' bestyrelse pa den ordinære generalforsamling i 2015. Hun er medlem af H. Lundbeck A/S' 
Vederlags- & Nomineringskomité og Videnskabelige Komité. 


Lene Skole-Sgrensen er administrerende direktor for Lundbeckfonden, administrerende direktor for Lundbeck- 
fond Invest A/S og formand for bestyrelsen for LFI Equity A/S. Inden Lene Skole-Sgrensen kom til Lundbeck- 
fonden i 2014, var hun økonomidirektør i Coloplast A/S, hvor hun var medlem af direktionen, fra hun blev 
ansat i 2005. Lene Skole-Sgrensens ansvarsomrader omfattede gkonomi, IT, HR, kommunikation, strategi og 
M&A. Før 2005 havde Lene Skole-Sgrensen forskellige stillinger i A.P. Møller-Mærsk gruppen, senest som 
økonomidirektør i Maersk Company Ltd., London, i perioden 2000-2005. 


Lene Skole-Sgrensens særlige kompetencer i forbindelse med bestyrelsesarbejdet i H. Lundbeck A/S er hendes 
omfattende viden og ekspertise inden for finansiering, strategi, forretningsudvikling og M&A samt hendes 
ledelseserfaring fra internationale virksomheder, herunder medtech. 


Lene Skole-Sgrensen er næstformand for bestyrelsen for Ørsted A/S, Falck A/S og ALK-Abelló A/S samt med- 
lem af bestyrelsen for Tryg A/S og Tryg Forsikring A/S. 


Lars Erik Holmqvist 

Lars Erik Holmqvist, MSc i business administration, født 4. september 1959, svensk statsborger. Han blev 
indstillet til valg til H. Lundbeck A/S' bestyrelse p& den ordinzere generalforsamling i 2015. Han er medlem af 
H. Lundbeck A/S' Revisionskomité. 


Lars Erik Holmqvist har tidligere været vice-president hos Pharmacia med ansvar for salg og marketing. Der- 
udover har han haft ledende stillinger i adskillige farma- og medtech-selskaber, herunder Boston Scientific 
Corporation, Medtronic, Applied Biosystems Group, DAKO og Agilent Technologies. 


Lars Erik Holmqvists særlige kompetencer i forbindelse med bestyrelsesarbejdet i H. Lundbeck A/S er hans 
ledelseserfaring fra internationale virksomheder, hans ekspertise inden for økonomi, og hans salgs- og mar- 
ketingerfaring fra den globale farma-, medtech- og life-science-industri. 


Lars Erik Holmqvist er medlem af bestyrelsen for Lundbeckfonden, ALK-Abelló A/S, Tecan Trading AG, Vitrolife 
AB og Naga Uk Topco Ltd samt formand for Biovica International AB. 


Jeremy Max Levin 

Jeremy Max Levin, BA Zoologi, MA og DPhil i molekylærbiologi og MB BChir i medicin og kirurgi, født 9. 
september 1953, britisk og amerikansk statsborger. Han blev indstillet til valg til H. Lundbeck A/S' bestyrelse 
pa den ordinaere generalforsamling i 2017. Han er formand for H. Lundbeck A/S' Videnskabelige Komité. 


Jeremy Max Levin har mere end 25 árs erfaring inden for den globale medicinalindustri, hvor han har staet i 
spidsen for virksomhedernes og medarbejdernes udvikling og kommercialisering af lægemidler til dækning af 
akutte medicinske behov i hele verden. Siden 2014 har han veret administrerende direktor og bestyrelses- 
formand for Ovid Therapeutics, en neurologi-virksomhed med base i New York, der specialiserer sig i særlige 
og sjeeldne sygdomme i hjernen. Jeremy Max Levin var tidligere administrerende direktor for Teva Pharma- 
ceuticals, forinden var han medlem af direktionen i Bristol-Myers Sguibb, hvor han var globalt ansvarlig for 
den overordnede strategi, alliancer og forretningsudvikling. Inden da var han global chef for strategiske alli- 
ancer hos Novartis, hvor han oprettede og stod i spidsen for et strategisk samarbejde med adskillige virksom- 
heder og forskningsinstitutioner i verden. 


Jeremy Max Levins særlige kompetencer i forbindelse med bestyrelsesarbejdet i H. Lundbeck A/S er kombi- 
nationen af hans kliniske indsigt og erfaring, hans kompetencer inden for forretningsudvikling, forretnings- 
strategier og hans gkonomiske viden. Derudover har han betydelig erfaring med bestyrelsesarbejde. 


Jeremy Max Levin er formand for bestyrelsen i BIO (Biotechnology Innovation Organization i USA) og medlem 
af bestyrelsen i BioCon Limited. 


Jeffrey Berkowitz 

Jeffrey Berkowitz, Juris Doctor og BA i statskundskab, født 9. januar 1966, amerikansk statsborger. Han blev 
indstillet til valg til H. Lundbeck A/S' bestyrelse p& den ordinzere generalforsamling i 2018. Han er medlem af 
den Videnskabelige Komité og siden marts 2019 medlem af Vederlags- & Nomineringskomitéen. 


Jeffrey Berkowitz er p.t. administrerende direktor for Real Endpoints, der er førende inden for udvikling og 
implementering af proprietære værktøjer til styrkelse af adgangen til markedet for sundhedsomrader under 
udvikling. Forinden var Jeffrey Berkowitz koncerndirektgr i UnitedHealth Group (UNH) og administrerende 
direktor for deres Optum International-datterselskab siden 2016. Han var koncerndirektør og direktør for 


Pharma & Global Market Access i Walgreens Boots Alliance, Inc. fra 2015, hvor han først var Senior Vice 
President for Pharmaceutical Development & Market Access i Walgreen Co. og derefter direktor for Walgreens 
Boots Alliance Development i perioden fra 2010 til 2015. Fra 1998-2009 havde han forskellige stillinger med 
stadig større ansvar inden for market access, salg og marketing i Schering-Plough, inden selskabet blev opkøbt 
af Merck i 2009. For han kom til Schering-Plough, var Jeffrey Berkowitz advokat med speciale i sundhedsom- 
radet i det internationale advokatfirma Proskauer, LLP i New York og Washington, D.C. 


Jeffrey Berkowitz' saerlige kompetencer i forbindelse med bestyrelsesarbejdet i H. Lundbeck A/S er blandt 
andet hans globale erfaring med betalere, farmaceutiske virksomheder, special- og detailapoteker og grossi- 
ster, med ansvar for generisk og branded indkøb og lagerstyring såvel som prisseetnings-, refusions-, speci- 
alapotek- og sundhedsstrategier. Sammen med sit team stod han i spidsen for joint venturet mellem Wal- 
greens og Alliance Boots med base i Bern, Schweiz, og var afggrende for, at fusionen oversteg endog meget 
ambitigse mal for synergieffekt. 


Jeffrey Berkowitz er uafhaengigt bestyrelsesmedlem i Infinity Pharmaceuticals, Inc. og Esperion Therapeutics, 
Inc. og er siden april 2019 ogsa bestyrelsesmedlem i Zealand Pharma A/S. 


Henrik Andersen 

Henrik Andersen, cand.jur. og graduate diploma i handel og finans, født 31. december 1967, dansk statsbor- 
ger. Han blev indstillet til valg til H. Lundbeck A/S' bestyrelse p& den ordinzere generalforsamling i 2018 og er 
formand for H. Lundbeck A/S' Revisionskomité. 


Henrik Andersen har veeret administrerende direktgr i Vestas Wind Systems A/S siden 1. august 2019 og er 
formand for bestyrelsen i ni (9) 100%-ejede datterselskaber. Henrik Andersen overtog denne stilling efter at 
have veeret koncernchef og administrerende direktgr i Hempel A/S, og forinden var han hos ISS fra 2000, 
hvor han havde forskellige stillinger. Han blev medlem af direktionen for ISS i 2011, først som koncern-CFO, 
siden som Chief Operating Officer (COO) for EMEA og senest koncern-COO. Henrik Andersen tilbragte ogsa 
syv ar i Storbritannien, hvor han med succes udviklede ISS UK som administrerende direktor. For han kom til 
ISS, arbejdede Henrik Andersen 10 ár i finanssektoren. 


Henrik Andersens kompetencer i forbindelse med bestyrelsesarbejdet i H. Lundbeck A/S er bl.a. hans betyde- 
lige erfaring med regnskab, finans, kapitalmarkeder, international handel og strategisk ledelse af internatio- 
nale virksomheder. 


Henrik Andersen er medlem af bestyrelsen for Investeringskomitéen for Maj Invest Equity 4 og 5 K/S. 


Ad dagsordenens punkt 5: 





Det foreslås, at bestyrelsen modtager følgende vederlag for 2020: 

- Menige bestyrelsesmedlemmer modtager et grundhonorar på DKK 400.000 (sammenholdt med DKK 
350.000 i 2019). 

- Formanden modtager tre gange grundhonoraret. 

- Næstformanden modtager to gange grundhonoraret. 

- Menige medlemmer af komitéerne modtager DKK 200.000 i tillæg til grundhonoraret (uændret fra 
2019). 

- Formændene for komitéerne modtager DKK 300.000 i tillæg til grundhonoraret (uændret fra 2019). 


- Bestyrelsesmedlemmer med permanent bopæl uden for Europa modtager DKK 400.000 i tillæg til 
grundhonoraret (hævet fra DKK 350.000 i forhold til 2019). Idet alle ordinære bestyrelsesmøder afhol- 
des i Danmark, er formalet med forslaget at kompensere medlemmerne for tidsforbrug pa interkonti- 
nentale rejser. 





Ad dagsordenens punkt 6: 


I 2019 gennemførte selskabet en udbudsrunde under ledelse af Revisionskomitéen vedrørende revisionsydel- 
ser i overensstemmelse med gaeldende lov. Baseret pa en grundig vurdering af de forslag, der blev modtaget 
under udbudsrunden, samt mgder med de deltagende revisionsvirksomheder blev der udvalgt to kandidater, 
og Revisionskomitéen besluttede at anbefale, at PricewaterhouseCoopers Statsautoriseret Revisionspartner- 
selskab (PwC) skulle vælges som ny revisor. Revisionskomitéen fandt, at PwC bedst adresserer og opfylder 
de definerede udveelgelseskriterier i udbudsrunden og endvidere besidder de kvalifikationer og kompetencer, 
der er nødvendige for at udfylde rollen som selskabets revisor. 


I overensstemmelse med Revisionskomitéens anbefaling til bestyrelsen foreslar bestyrelsen, at Pricewater- 
houseCoopers Statsautoriseret Revisionspartnerselskab, CVR nr. 33 77 12 31, vælges som ny revisor for 
selskabet. Revisionskomitéen er ikke under indflydelse fra nogen tredjemand og er ikke underlagt nogen 
kontrakt med tredjemand, der begrænser den ordinære generalforsamlings valg af selskabets lovpligtige re- 
visor eller revisionsfirma til bestemte kategorier af eller lister over revisorer eller revisionsfirmaer, for sá vidt 
angår udpegelsen af en særlig revisor eller et særligt revisionsfirma til udførelse af selskabets lovpligtige 
revision. 


Ad dagsordenens punkt 7: 





7.1 Det foreslås, at bestyrelsen bemyndiges til indtil næste ordinære generalforsamling at lade selskabet er- 
hverve egne aktier med en samlet nominel værdi på op til 10% af aktiekapitalen. Købskursen for de pågæl- 
dende aktier må ikke afvige mere end 10% fra den ved erhvervelsen noterede kurs på Nasdaq Copenhagen 
A/S. 


7.2 Bestyrelsen foreslår at vedtage vedlagte vederlagspolitik for bestyrelse og direktion i H. Lundbeck A/S. I 
2016 vedtog den ordinære generalforsamling de nuværende vederlagsretningslinjer for bestyrelse og direk- 
tion. Den nye vederlagspolitik er udarbejdet i overensstemmelse med de nyligt implementerede 88 139 og 
139a i selskabsloven. Som følge af vedtagelsen af vederlagspolitikken vil selskabets nuværende retningslin- 
jer for vederlag automatisk blive ophævet, og henvisningen til retningslinjerne for incitamentsaflønning i 
pkt. 5.6 i selskabets vedtægter vil automatisk blive slettet i overensstemmelse med selskabslovens § 139, 
stk. 6. 


Den fuldstændige ordlyd af vederlagspolitikken for bestyrelse og direktion i H. Lundbeck A/S vil blive lagt 
ud på selskabets hjemmeside den 26. februar 2020. 


7.3 Da de nuværende bemyndigelser i vedtægternes pkt. 4.1 og 4.2 udløber den 25. marts 2020, foreslår be- 
styrelsen, at bestyrelsen får tildelt nye bemyndigelser til at forhøje selskabets aktiekapital med op til nomi- 
nelt DKK 100.000.000 med eller uden fortegningsret for aktionærerne i perioden indtil 23. marts 2025, og 
at vedtægternes pkt. 4.1, 4.2 og 4.3 dermed ændres som følger: 


"4,1 Bestyrelsen er bemyndiget til i perioden indtil 23. marts 2025 at forhøje selskabets aktiekapital ad 
én eller flere gange med indtil i alt nominelt DKK 100.000.000. De nye aktier udstedes til markedskurs, 


7.4 


og kapitalforhajelsen implementeres uden fortegningsret for selskabets eksisterende aktionærer. Be- 
styrelsen kan beslutte at implementere forhøjelsen af aktiekapitalen helt eller delvist i form af apport- 
indskud, herunder som vederlag for selskabets erhvervelse af en eksisterende virksomhed eller andre 
aktiver. 


4.2 Bestyrelsen er bemyndiget til i perioden indtil 23. marts 2025 at forhøje selskabets aktiekapital ad 
én eller flere gange med indtil i alt nominelt DKK 100.000.000. Kapitalforhøjelsen implementeres med 
fortegningsret for selskabets eksisterende aktionærer. Bestyrelsen fastsætter tegningskursen. Besty- 
relsen kan beslutte at implementere forhøjelsen af aktiekapitalen helt eller delvist i form af apportind- 
skud, herunder som betaling for selskabets erhvervelse af en eksisterende virksomhed eller andre ak- 
tiver. 


4.3 Den kapitalforhøjelse, som bestyrelsen måtte beslutte i henhold til pkt. 4.1 og 4.2, kan maksimalt 
udgøre et samlet nominelt beløb på DKK 100.000.000." 


Bestyrelsen bemærker endvidere, at vedtægternes pkt. 4.6 og det tilsvarende bilag 8 vil blive slettet fra 
vedtægterne som følge af warrant-ordningernes udløb. Efter sletningen vil det nuværende pkt. 4.7 blive til 
pkt. 4.6. 


En kopi af de ændrede vedtægter vil blive lagt ud på selskabets hjemmeside den 26. februar 2020. 


Bestyrelsen foreslår, at der i den almindelige dagsorden for den ordinære generalforsamling indføjes et 
punkt om en vejledende afstemning om godkendelse af vederlagsrapporten, og at pkt. 8.1 i vedtægterne 
dermed ændres. 


Som følge af den nye § 139b skal der årligt afholdes en vejledende afstemning om godkendelse af veder- 
lagsrapporten. Bestyrelsen foreslår derfor at indsætte denne afstemning som standard i den dagsorden, der 
er nævnt i vedtægternes pkt. 8.1. Forslaget indebærer, at ordlyden af vedtægternes pkt. 8.1 ændres til 
følgende: 


"8.1 Dagsordenen for den ordinære generalforsamling skal være følgende: 
a. Bestyrelsens beretning om selskabets virksomhed i det forløbne år. 
b. Fremlæggelse af årsrapport til godkendelse. 


c. Beslutning om anvendelse af overskud eller dækning af underskud i henhold til den godkendte 
årsrapport. 


d. Præsentation af og vejledende afstemning om vederlagsrapporten. 
e. Valg af bestyrelse. 
f. Godkendelse af vederlag til bestyrelsen for det indeværende regnskabsår. 


g. Valg af én eller to statsautoriserede revisorer. 


h. Eventuelle forslag fra aktionærer eller bestyrelse. 
i. Eventuelt." 
En kopi af de ændrede vedtægter vil blive lagt ud pa selskabets hjemmeside den 26. februar 2020. 
7.5 Bestyrelsen foreslår, at dirigenten pa den ordinære generalforsamling bemyndiges til at foretage sådanne 
zendringer i og tilfajelser til det pa den ordinzere generalforsamling vedtagne og anmeldelsen til Erhvervs- 


styrelsen, som Erhvervsstyrelsen matte kræve i forbindelse med registrering af de vedtagne ændringer. 


Vedtagelse af dagsordenens pkt. 7.3 og 7.4 kraever, at forslagene vedtages med mindst 2/3 af de afgivne stemmer 
og af mindst 2/3 af den pa den ordinære generalforsamling repræsenterede aktiekapital. Alle øvrige fremsatte forslag 
kan vedtages med simpelt stemmeflertal. 


PRAKTISKE OPLYSNINGER 


H. Lundbeck A/S byder alle aktionærer, der har rekvireret adgangskort til sig selv og en eventuel medfølgende 
rådgiver, velkommen pa den ordinære generalforsamling. Der gøres opmærksom pa, at man kun kan deltage i den 
ordinaere generalforsamling, hvis man pa forhand har rekvireret adgangskort. Adgang til den ordinzere generalfor- 
samling sker via receptionen, Ottiliavej 9, 2500 Valby. Der er et begraenset antal parkeringspladser pa Ottiliavej og 
Krumtappen, hvor der kan parkeres i op til tre timer (husk at stille p-skiven). Det er grundet parkeringsreglerne i 
området ikke muligt at tilkøbe ekstra parkeringstid, ligesom der ikke udstedes gaestebilletter eller gaestelicenser. 


Adgangskort udleveres til aktionærer med stemmeret i henhold til vedtægternes pkt. 10.1. Stemmeret tilkommer 
alene aktionzrer, som er noteret i ejerbogen pa registreringsdatoen den 17. marts 2020, eller som se- 
nest denne dato har fremsat anmodning herom, herunder dokumenteret deres aktiebesiddelser, jf. ved- 
taegternes punkt 10.4. 


Adgangskort til den ordinære generalforsamling kan rekvireres til og med den 20. marts 2020 pa selska- 
bets hjemmeside, www.lundbeck.com, eller ved at returnere tilmeldingsblanketten til Computershare A/S, Lotten- 
borgvej 26 D, 2800 Kgs. Lyngby, tlf. 4546 0997. 





Adgangskort vil blive udsendt elektronisk via e-mail til den e-mailadresse, der anfores pa investorportalen i forbin- 
delse med tilmelding. Adgangskortet skal forevises pa den ordinære generalforsamling enten elektronisk pa en 
smartphone/tablet eller printet. 


Aktionærer, der har bestilt adgangskort uden at anføre deres e-mailadresse, kan afhente adgangskortet ved indgan- 
gen til den ordinære generalforsamling mod fremvisning af gyldigt ID. 


Stemmesedler udleveres ved indgangen til den ordinære generalforsamling. 


Selskabets aktiekapital udgør nominelt DKK 995.741.110 fordelt pa aktier å nominelt DKK 5. Hvert nominelle ak- 
tiebeløb på DKK 5 giver én stemme, jf. vedtægternes pkt. 10.6. 


Selskabet offentliggør den 26. februar 2020 følgende oplysninger og dokumenter på selskabets hjemmeside, 
www.lundbeck.com: 1) indkaldelsen, 2) det samlede antal aktier og stemmerettigheder på datoen for indkaldelsen, 
3) alle dokumenter, der skal fremlægges på den ordinære generalforsamling, herunder den reviderede årsrapport, 
forslaget til vederlagspolitik og de ændrede vedtægter, 4) dagsordenen for den ordinære generalforsamling og de 
fuldstændige forslag og 5) blanketter til stemmeafgivelse pr. brev og fuldmagt. 





Alle aktionærer kan skriftligt stille spørgsmål til dagsordenen og til de dokumenter, der skal behandles på den ordi- 
nære generalforsamling. Der kan stilles spørgsmål pr. post eller pr. e-mail til info@lundbeck.com. Fremsendte 
spørgsmål vil blive besvaret forud for eller på den ordinære generalforsamling. 





Hvis du er forhindret i at deltage i den ordinære generalforsamling, kan du give bestyrelsen fuldmagt til at afgive de 
stemmer, der knytter sig til dine aktier. I så fald skal du udfylde, datere og underskrive fuldmagtsblanketten og 
sende den til Computershare A/S, Lottenborgvej 26 D, 2800 Kgs. Lyngby, så blanketten er modtaget af Computer- 
share A/S senest den 20. marts 2020. Ønsker du at give fuldmagt til andre end bestyrelsen, kan fuldmagtsblanketten 
til tredjemand anvendes. Fuldmagtsblanketterne findes på selskabets hjemmeside, www.lundbeck.com. Afgivelse af 
fuldmagt kan tillige ske elektronisk via www.lundbeck.com senest den 20. marts 2020 ved anvendelse af depotnum- 
mer og adgangskode eller NEMID. 

Du kan ogsa brevstemme ved at returnere brevstemmeblanketten i udfyldt og underskrevet stand, saledes at den 
er Computershare A/S, Lottenborgvej 26 D, 2800 Kgs. Lyngby, i hænde senest den 23. marts 2020 kl. 12:00. Blanket 
til brug for stemmeafgivelse pr. brev findes pa selskabets hjemmeside, www.lundbeck.com, hvor man ogsa kan 
brevstemme elektronisk. 





H. Lundbeck A/S tilbyder simultantolkning fra dansk til engelsk i auditoriet. Preesentationer og svar fra vores admi- 
nistrerende direktor pa engelsk vil blive simultantolket fra engelsk til dansk. Endvidere bliver den ordinære general- 
forsamling transmitteret direkte via webcast pa dansk og engelsk (kan genses efter generalforsamlingen). Se sel- 
skabets hjemmeside: www.lundbeck.com. 





Såfremt du har nedsat funktionsevne, der gør passagen fra indgangen til auditoriet besværlig, kan du rekvirere hjælp 
fra personalet ved ankomst i receptionen. 


Som aktionær i H. Lundbeck A/S behandler vi dine almindelige persondata for at kunne føre et register over H. 
Lundbeck A/S' investorer, analysere investorsammensætningen og kommunikere effektivt med vores investorer, 
herunder sende denne indkaldelse til den ordinære generalforsamling. Ydermere behandler H. Lundbeck A/S dine 
persondata i forbindelse med din deltagelse i den ordinære generalforsamling, herunder i forbindelse med udstedelse 
og brug af fuldmagter, hvis du fremsætter forslag til behandling på den ordinære generalforsamling, hvis du stiller 
spørgsmål til H. Lundbeck A/S forud for den ordinære generalforsamling, eller hvis du ønsker at tale på den ordinære 
generalforsamling. Du kan læse mere om H. Lundbeck A/S' håndtering og behandling af dine persondata i forbindelse 
med den ordinære generalforsamling på selskabets hjemmeside, www.lundbeck.com. 





Valby, 26. februar 2020 


Bestyrelsen 
H. Lundbeck A/S 

H. Lundbeck A/S 
Ottiliavej 9 
2500 Valby 


